**«Білім беру қызметкерлерінің кәсіби өсуі – жаңаша білім берудің сапасын қамтамасыз етудің шарты» тақырыбындағы облыстық педагогикалық оқуларға қатысуға сұраныс**

|  |  |
| --- | --- |
| Автордың аты-жөні (толық) | Асанова Нұргүл Сейткамалқызы |
| Ғылыми атағы | Педагогика ғылымдарының магистрі |
| Жұмыс орны | Жаркент гуманитарлық-техникалық колледжі |
| Қызметі | Педагогика, психология пәнінің оқытушысы |
| Жұмыс бағыты (секция атауы) | 3 секция. «Қолданбалы бакалавриатты енгізу: проблема, шешім» |
| Мақаланың атауы | «Қолданбалы бакалавриат білім бағдарламасы негізінде «Бастауыш білім беру» мамандығы бойынша оқу процесін ұйымдастыру жолдары» |
| Байланыс телефоны | 9 – 71 - 65 |
| E-mail | nurgul-82a@mail.ru |

**ҚОЛДАНБАЛЫ БАКАЛАВРИАТ БІЛІМ БАҒДАРЛАМАСЫ НЕГІЗІНДЕ «БАСТАУЫШ БІЛІМ БЕРУ» МАМАНДЫҒЫ БОЙЫНША ОҚУ ПРОЦЕСІН ҰЙЫМДАСТЫРУ ЖОЛДАРЫ**

Асанова Нұргүл Сейткамалқызы

*педагогика ғылымдарының магистрі*

Жаркент гуманитарлық-техникалық колледжінің педагогика, психология пәнінің оқытушысы

М.Әуезов: «Халық пен халықты, адам мен адамды теңестіретін бір-ақ нәрсе бар, ол-білім» деп, білімнің адамзат әлеміндегі құндылығына баса назар аударған. Өркениетті елдердің білім, ғылым саласындағы озық тәжірибесін оқып-үйрену, оны тәжіриебеге енгізу, сол арқылы ғаламат жетістіктерге жету-адамзат игілігі үшін істелетін игілікті іс. Қазіргі таңдағы білім саласындағы жаңалықтардың бірі әрі бірегейі болып ТжКБ саласындағы қолданбалы бакалавриат білім бағдарламасы маңызды рөл атқарып, ерекше басымдықтарға ие болуда.

«Қолданбалы бакалавриат» - білім бағдарламалары «қолданбалы бакалавр» біліктілігін бере отырып, кадрларды дайындауға бағытталған орта білімнен кейінгі білім, «қолданбалы бакалавр» орта білімнен кейінгі білім беру бағдарламаларын меңгерген тұлғаларға берілетін біліктілік [1].

Қолданбалы бакалавриаттың өзіндік артықшылықтары бар:

* Нәтижеге бағытталған сапалы білім берудегі әлемнің дамыған мемлекеттері мойындаған ұтымды бағдарлама;
* Халықаралық біліктілік өлшемдері бойынша қабылданған талаптарға сәйкес, бітіруші маманның шет елдерде жұмысын жалғастыруына мүмкіндігі зор (егер оқу орны халықаралық акредиттеуден өткен жағдайда);
* Қажет болған жағдайда , кәсібін оңай ауыстыруға, сәйкес мамандықтар тізбесі бойынша кез-келген мамандыққа бір жыл ішінде ауысуға мүмкіндік береді [2].;
* Кредиттік-модульдік оқытуға баса мән берілген бағдарлама;
* Кәсіптік білімнен жоғары, ал академиялық бакалавриаттан сәл төмен деңгейде болуы;
* 3 жақты өкілдердің бірлескен жұмыстарының нәтижесіндегі тиімді оқу жоспары: Колледж+ЖОО+әлеуметтік серіктестік (жұмыс беруші);
* Еңбек нарығының сұранысына сәйкес практикалық бағытталған білім беру үрдісі;
* Жоғары колледжде қолданбалы бакалавр біліктілік дәрежесін алған мамандардың жұмысқа тұру үшін ең үлкен мүмкіндіктерге ие болуы.

*[1,2,8]Техникалық және кәсіптік, орта білімнен кейінгі білім беру ұйымдарында қолданбалы бакалавриаттың білім беру бағдарламаларын жүзеге асыру Нұсқаулық. «Кәсіпқор» холдингі» КЕАҚ Астана, 2017.*

Дуалды оқыту арқылы жастардың практикалық іскерлік дағдысын берік жетілдіру арқылы қазіргі еңбек нарығындағы жұмысшы мамандықтарға

деген жоғары сұранысты қанағаттандыру – қолданбалы бакалавриат

бағдарламасының басты ерекшелігі. Себебі, аталған бағдарлама шеңберінде 2-3 жыл білім алған студент белгілі бір мамандық саласында теориялық, одан да маңыздырағы-практикалық тұрғыда көбірек машықтанып, білімін тәжірибелік тұрғыда шыңдайды. Ал академиялық бакалавр сатысында қалыптасқан практикалық дағдысын теориялық тұрғыда тереңірек (академиялық) танып-білумен байланыстыра отырып білім алады. Бұдан шығатын қорытынды: «қолданбалы бакалавриат» біліктілігін алған маман - белгілі бір салада практикалық дағдылары бар «тар» мамандар болса, ал «академиялық бакалавр» - практикалық дағдыға емес, көп бөлігін белгілі бір білім саласына ғылыми тұрғыдан кеңінен назар аударуға бағытталған білім сатысы. Сондықтан да қолданбалы бакалавриат білім бағдарламасының негізгі мақсаты- ТжКБ ұйымдарында педагогикалық қызметкерлердің қолданбалы бакалавриаттың білім беру бағдарламаларын іске асыру бойынша практикалық білімдерін, біліктіліктерін, дағдыларын және кәсіби құзыреттіліктерін қалыптастыру және дамыту [3].

Жаркент гуманитарлық-техникалық колледжі МКҚК қолданбалы бакалавриат жүйесінде мамандар даярлау мақсатында «Білім» бейінінің 0101044 «Мектепке дейінгі ұйымдардың тәрбиешісі қолданбалы бакалавры», 0105104 «Бастауыш білім беру қолданбалы бакалавры» біліктіліктері бойынша Талдықорған қаласындағы І.Жансүгіров атындағы Жетісу мемлекеттік университетімен келісілген ынтымақтастық меморандумына сәйкес бірлескен іс-шаралар, оның ішінде кіріктірілген оқу жұмыс жоспарын құрастыру жұмыстары жүргізді [4].0105104 «Бастауыш білім беру қолданбалы бакалавры» біліктілігі бойынша колледжде оқу процесінің жоспарын әзірлеу жұмыстары бекітілген жұмысшы тобы қызметкерлері арқылы жүзеге асуда. Оқу процесінің жоспары - оқу бағдарламаларының құрылымдық мазмұнын (тізбесін), бақылау нысанын, оқыту семестрлерін көрсетумен циклдер мен модульдер бойынша оқу уақытының көлемін реттейтін құжат [5].

Қолданбалы бакалавриат білім бағдарламасы бойынша оқу процесін ұйымдастырудың ерекшеліктерін ескере және келесі талаптарды сақтай отырып, оқу жоспарының жобасы төмендегі тәртіппен құрылуда:

1. Базалық және кәсіптік модульдер циклдерін көрсету;

2. Білім беру ұйымының таңдауы бойынша модульдерді анықтап бөлу;

3. Модульдердің оқыту ерекшеліктері ашу, модуль құрайтын пәндерді нақтылау ;

*[3] Zakon.kz*

*[4]ҚР «Білім туралы» Заңының 17-бабы*

*[5] Техникалық және кәсіптік, орта білімнен кейінгі білім беру ұйымдарында қолданбалы бакалавриаттың білім беру бағдарламаларын жүзеге асыру Нұсқаулық. «Кәсіпқор» холдингі» КЕАҚ Астана, 2017*

4. Базалық және кәсіптік модульдердің оқыту жүйелілігін көрсету;

5. Оқыту және бақылау әдістері мен тәсілдерін сипаттау;

6. Практиканы ұйымдастыруға байланысты сұрақтарды ашу;

7. Аралық және қорытынды аттестаттауды, консультациялар мен факультативтік сабақтарды ұйымдастыруды көрсету;

«Бастауыш білім беру қолданбалы бакалавры» біліктілігі бойынша 1- саты-010506 1 "Тәрбиелеушінің көмекшісі" жұмысшы мамандығы. Оқыту ұзақтығы-10 айды құрайды. "Тәрбиелеушінің көмекшісі" біліктілігі бойынша оқу жоспарын құру кезінде Қазақстан Республикасы Білім және ғылым министрінің 2017 жылғы Техникалық және кәсіптік білім берудің «Мектепке дейінгі тәрбие және оқыту» мамандығы бойынша үлгілік оқу жоспары басшылыққа алынды [6].Үлгілік оқу жоспарында аталмыш біліктілік бойынша модульдер белгіленіп, модуль құрайтын пәндердің кредит сандары анықталды.

Өңірдегі мектепке дейінгі ұйымдар мекемелерінің күн санап артып келе жатқандығы мамандыққа деген сұранысты жоғарылататындығы сөзсіз. Бұл өз кезегінде бітіруші түлектердің жұмыспен қамтылуы жағдайының толық болуынан жақсы нәтиже күттіреді.

Дегенмен де, бұл аталған жұмысшы мамандығы «Бастауыш білім беру» мамандығының жалпы әлеуеттік жұмыс мазмұны ерекшелігімен байланыспайды. [7]. Себебі, Техникалық және кәсіптік, орта білімнен кейінгі білімнің мамандықтары мен біліктіліктерінің сыныптауышында (классификатор) 010105 1 «Тәрбиелеушінің көмекшісі» жұмысшы біліктілігі «Мектепке дейінгі тәрбие және оқыту» мамандығында тұр. Аталған біліктіліктің өзіндік атқаратын функциялары «Бастауыш білім беру қолданбалы бакалавры» біліктілігінен әлдеқайда алшақта жатыр...

Аталған біліктіліктегі пәндер: Мектепке дейінгі педагогика, Балалардың өмірін қорғау және сақтау, Мектеп жасына дейінгі балалардың анатомиясы, физиологиясы және гигиенасы, Балалар массажы, Педиатрия негіздері, Балаларды ерте дамыту әдістемелері, Баланы тамақтандыру, Алғашқы көмек көрсету, Балалардың күн тәртібін ұйымдастыру. Барлық теориялық оқуға бөлінген кредит саны (таңдау компонентін қоса алғанда) 35 кредитті құрайды деп күтілуде.

2-саты-010501 3 "Бастауыш білім беру мұғалімі». Орта буын мамандарын даярлайтын бұл сатыны кәсіптік модульдерге жіктелген әдістемелік пәндер құрайды: Бастауыш мектептегі тәрбие жұмысының теориясы мен әдістемесі, анатомия, физиология және мектеп гигиенасы, қазіргі қазақ тілі және қазақ тілін оқытуәдістемесі, каллиграфия,математиканың теориялық негіздері және бастауыш сыныпта математиканы оқыту әдістемесі, жаратылыстану және дүниетануды оқыту әдістемесі, дене тәрбиесі оқыту әдістемесімен, ырғақ, көркем еңбек және оқыту әдістемесі, қоғамтану және өзін-өзі тану

*[6] Техникалық және кәсіптік білім берудің «Мектепке дейінгі тәрбие және оқыту» мамандығы бойынша үлгілік оқу жоспары. ҚР БҒМ 2017 жылғы бұйрығына 2-қосымша.*

*[7] ҚР БҒМ 27.09.2018 жылғы «Техникалық және кәсіптік, орта білімнен кейінгі білімнің мамандықтары мен біліктіліктерінің сыныптауышын (классификатор)бекіту туралы» №500 бұйрығы.*

оқыту әдістемесімен, музыка, музыкалық білім беру әдістемесімен пәндері. Университеттен 5 кредиттік мөлшермен (150 сағат) алынған тәрбие жұмысының теориясы мен әдістемесі пәні колледж базасында толығымен оқытылып, «Сыныптан тыс жұмыс технологиясы» практикасымен ұштасып, курс соңында емтихан тапсырумен аяқталады деп жоспарлануда.

0105104 «Бастауыш білім беру қолданбалы бакалавры» біліктілігі бойынша модульді құрайтын пәндер негізінен І.Жансүгіров атындағы ЖМУ-мен келісіле отырып таңдалды. Пәндерді оқытылу ұзақтығына қарай іріктеу, кредит мөлшерлемелерін белгілеу т.б.жұмыстары университет мамандарымен бірлесе отырып жүргізілуде. Осы біліктілік бойынша оқу пәндерінің көпшілік бөлігі 5 кредиттік есеппен университеттің оқу жоспарынан «Бастауыш білім беру қолданбалы бакалавриаты» біліктілігінде оқыту үшін алынды. Этнопедагогика, Педагогикалық шеберлік негіздері, Шағын жинақталған мектепте оқу-тәрбие үрдісін ұйымдастыру, Инклюзивті білім беру, Ғылыми-педагогикалық зерттеу әдістері, Жобалау іс-әрекет негіздері, Бастауыш мектептегі қазіргі педагогикалық технологиялар, Бастауыш сынып оқушы тұлғасының психологиялық-педагогикалық диагностикасы.Таңдау компонентінде студенттің таңдауына екі пән ұсынылды, олар: Коррекциялық педагогика, Дефектология. Студент екі пәннің бірін таңдау арқылы оқиды, қалған пән жоғары оқу орнында оқытылады.

Айта кету керек, оқу жоспарын құру кезінде «Бастауыш білім беру қолданбалы бакалавры» біліктілігіне арналған үлгілік оқу жоспарының бекітілген үлгісінің болмауы себебінен бірқатар қиыншылықтарға тап болудамыз. Сондықтан да оқу процесінің жоспарын құруда ағымдағы жылы Жамбыл политехникалық колледжінде, Астана гуманитарлық колледжінде және Ж.Мусин атындағы Көкшетау жоғары қазақ педагогикалық колледждерінде ұйымдастырылып өткізілген семинар-практикумда қолданбалы бакалавриат саласындағы іс-тәжірибелер басшылыққа алынды.

Жалпы орта білімнен кейінгі білім беру бағдарламасын оқыту түрлері бойынша құрудың нормалық талаптарын сақтай отырып құрастырылған оқу жұмыс жоспарының жалпы сипаттамасының жобасы төмендегідей: [8]

|  |  |  |  |
| --- | --- | --- | --- |
| **Оқу қызметінің түрлері** | **Кредит саны ( %)** | | |
| 010506 1 «Тәрбиелеушінің көмекшісі» | 010501 3  «Бастауыш білім беру мұғалімі» | 0105104 «Бастауыш білім беру қолданбалы бакалавры» |
| Базалық модульдер | 9 (14%) | 6 (8,9%) | 6 (8,9%) |
| Кәсіби модуль. Міндетті компонент (70% аспайды) | 33 (50%) | 20 (30%) | 26 ( 39%) |
| Таңдау компоненті (30% аспайды) | 2 (5%) | 2 (7%) | 5 (16%) |
| Кәсіптік практика | 10 (14%) | 24 (36%) | 14 (21%) |
| Аралық аттестаттау | 4 (5%) | 4 (5% ) | 3 ( 5%) |
| Қорытынды аттестаттау | 2(2%) | 2 (2%) | 2 (2%) |
| Дипломдық жобалау | - | 2(2%) | 4 (5% ) |
| * **Міндетті оқытуға барлығы** | **60** | **60** | **60** |
| Консультация (жылына кемінде 100 сағат) | 3 (5%) | 3 | 4 (5% ) |
| * Факультатив (аптасына кемінде 4 сағат) | 4 (5%) | 4 | 3 ( 5%) |
| * **Барлығы** | **67** | **67** | **67** |

**Оқу процесінің құрылымы (жоба):**

«Бастауыш білім беру қолданбалы бакалавры» біліктілігі бойынша оқу жоспарын құрудың ерекшеліктерін, құжат құрудағы жеткіліксіз механизмдерді назарға ала отырып, бірқатар ұсыныстар анықталды:

1. «Кәсіпқор» холдингі КЕАҚ тарапынан қолданбалы бакалавриат білім беру бағдарламасына енгелі отырған оқу орындарына, оның ішінде педагогикалық мамандықтағы колледждерге әдістемелік қолдау көрсету (семинар-практикумдар, дөңгелек үстелдер, т.б ұйымдастыру);
2. Біріздендірілген, бір тәртіппен жүйеленген үлгілі оқу жұмыс жоспарларына деген қолжетімділікті арттыру ;
3. Жоғары колледждердің қолданбалы бакалавриат бағдарламасын іске асырудағы озық тәжірибелерін тарату.

**Пайдаланылған әдебиеттер:**

1. ҚР «Білім туралы Заңы» 27.07.2007 ж
2. Техникалық және кәсіптік, орта білімнен кейінгі білім беру ұйымдарында қолданбалы бакалавриаттың білім беру бағдарламаларын жүзеге асыру Нұсқаулық. «Кәсіпқор» холдингі» КЕАҚ Астана, 2017
3. «Білім берудің барлық деңгейінің мемлекеттік жалпыға міндетті білім беру стандарттарын бекіту туралы» Қазақстан Республикасы Білім және ғылым министрінің 2018 жылғы 31 қазандағы № 604 бұйрығы.
4. **«Кәсіпқор»: (http://kasipkor.kz**
5. **Website:** [**www.kasipkor.kz**](http://www.kasipkor.kz)**.**
6. kokshetau.akmoedu.kz
7. Zakon.kz